Temeljem stavka 1. i 2. članka 34. Zakona o komunalnom gospodarstvu («Narodne novine» broj 26/03-pročišćeni tekst, 82/04 i 110/04) i članka 36. Statuta Grada Sinja, broj 11/01-pročišćeni tekst) Gradsko vijeće Grada Sinja, na 33. sjednici održanoj  dana 11. listopada 2004. godine, donijelo je


O D L U K U

o priključenju na komunalnu infrastrukturu

I   OPĆE ODREDBE

Članak 1.

             Odlukom o priključenju na komunalnu infrastrukturu  za opskrbu pitkom vodom i odvodnju otpadnih i oborinskih voda utvrđuje se:
· postupak, 

· tehničko-tehnološki uvjeti,

· rokovi za pojedine priključke,

· naknada za priključenje,

· način plaćanja naknade i

· kaznene odredbe.»

Članak 2.

              Građevine izgrađene bez akta na temelju kojeg se može  graditi ne smiju se priključiti na komunalnu infrastrukturu, kao i građevine za koje je u tijeku postupak inspekcije koja se odnosi na obustavu građenja ili uklanjanja građevina prema posebnom zakonu».
II  POSTUPAK  PRIKLJUČENJA

Članak 3.

 Vlasnik građevine dužan je priključiti svoju građevinu na komunalnu infrastrukturu za opskrbu pitkom vodom i odvodnju otpadnih voda.
              Izuzeto iz stavka 1. ovog članka vlasnik građevine nije dužan izvršiti priključak na komunalnu infrastrukturu, ako je sam na zadovoljavajući način pojedinačno osigurao svoje potrebe (bunar, septička jama izrađena u skladu s utvrđenim standardom)

             Postupak priključenja na komunalnu infrastrukturu pokreće pismenim zahtjevom vlasnik građevne čestice, odnosno građevine koja se priključuje na komunalnu infrastrukturu.

Uz zahtjev se prilaže:

· pravomoćnu građevnu dozvolu,

· vlasnički list,

· uvjerenje građevinske inspekcije da nije u tijeku postupak koji se odnosi na obustavu građenja ili uklanjanja građevine prema posebnom zakonu i

· propisanu pristojbu.

  Zahtjev za priključenje na komunalnu infrastrukturu podnosi se Upravnom odjelu za komunalne djelatnosti Grada Sinja.


Članak 4.

                    Rješenje u povodu zahtjeva za priključak na komunalnu infrastrukturu nakon provedenog upravnog postupka donosi Upravni odjel za komunalne djelatnosti Grada Sinja.
                     Ako za priključenje na komunalnu infrastrukturu ne postoje odgovarajući tehnički i drugi uvjeti, zahtjev za priključenje će se rješenjem odbiti.
Članak 5.

             Rješenje o priključenju na komunalnu infrastrukturu mora sadržavati:
· podatke o građevnoj čestici, odnosno građevini koja se priključuje (mjesto i 

      adresu, katastarsku oznaku, namjenu i slično),

· ime i prezime, naziv i adresu  vlasnika građevne čestice, odnosno građevine,

· mjesto priključenja,

· tehničke uvjete (profil i slično) koje će utvrditi isporučitelj komunalne usluge

            trgovačko društvo Vodovod i čistoća  d.o.o. Sinj,

· obvezu plaćanja naknade za priključenje.

                     Vodovod i čistoća d.o.o. Sinj dužna je u roku od mjesec dana od dana dostave rješenja o dozvoli priključenja izraditi skicu priključenja na komunalnu infrastrukturu i priključiti, građevnu česticu, odnosno građevinu vlasnika  kojem je određeno priključenje.

Članak 6.

                         Primjerak rješenja iz stavka 1. i 2. članka 4. ove Odluke dostavlja se trgovačkom društvu Vodovod i čistoća" d.d. Sinj, po konačnosti istog.

Članak 7.

                       Vlasnik građevine dužan je priključiti svoju građevinu na komunalnu infrastrukturu za opskrbu pitkom vodom i odvodnju otpadnih voda.
                       Izuzeto iz stavka 1. ovog članka vlasnik građevine nije dužan izvršiti priključak na komunalnu infrastrukturu, ako je sam na zadovoljavajući način pojedinačno osigurao svoje potrebe (bunar, septička jama izrađena u skladu s utvrđenim standardom).

Članak 8.

                   O izuzimanju od obveze priključenja u smislu stavka 2. članka 6. ove Odluke, na zahtjev vlasnika građevine, rješenje donosi Upravni odjel za komunalne djelatnosti Grada Sinja.
III  TEHNIČKO TEHNOLOŠKI UVJETI PRIKLJUČENJA

Članak 9.

                    Priključak građevine na objekt komunalne infrastrukture mora se u tehničko-tehnološkom smislu izvesti prema pravilima struke, vodeći računa da se priključivanje obavi, racionalno, uz optimalne troškove, da se osigura uredno financiranje priključka, te da se priključenjem novog korisnika ne naruši odgovarajući standard zadovoljavanja potreba ostalih, prije priključenih korisnika komunalne infrastrukture odnosnog područja.

Članak 10.

                   Priključenje građevine na javni sustav odvodnje otpadnih voda izvest će se pod slijedećim tehničko-tehnološkim uvjetima:

· kanalizacijski priključak izrađuje se od vodonepropusnog materijala,

· svi kanali mogu biti izvedeni gravitacijski, ili tlačno uz obvezu promjera na vodno- propusnost i protočnost,

· minimalni profil priključnog cjevovoda za fasadne otpadne vode je promjera 150 mm, a za mješovite otpadne vode promjera 200 mm,
· križanje kanalizacijskih priključaka s ostalim instalacijama (voda, struja, HPT), izvodi se u pravilu ispod navedenih instalacija,
· nakon priključenja građevina na kanalizacijski sustav, postojeće septičke jame moraju biti sanirane u roku od tri mjeseca od priključenja na sustav,

· priključenje se izvodi putem priključnog i kontrolnog šahta, koji moraju biti opremljeni lijevano-željeznim poklopcem odgovarajuće nosivosti.

Članak 11.

                    Trgovačko društvo Vodovod i čistoća d.d. Sinj koje obavlja komunalnu djelatnost opskrbe pitkom vodom i odvodnje i pročišćavanja otpadnih voda obavlja priključenje i nadzor nad izvedbom priključaka građevine na javni sustav odvodnje otpadnih voda, sukladno tehničkim uvjetima utvrđenim člankom  10.  ove Odluke.
                  Vlasnik građevine plaća troškove izvedbe priključka prema stvarnim troškovima trgovačkog društva iz stavka 1. ovog članka, na temelju pisanog ugovora i računa na izvršeni posao.
Članak 12.

                  Na traženje vlasnika građevine, dopustit će se da isti sam izvede određene radove na priključku (iskop kanala i slično), ako bi  to smanjilo troškove priključenja, uz uvjet da se radovi izvedu u skladu s pravilima struke i zakonito, uz nadzor Upravnog odjela za komunalne djelatnosti Grada Sinja.
IV   ROKOVI ZA PRIKLJUČENJE

Članak 13.

                Građevina se mora priključiti na objekt komunalne infrastrukture u roku od 20 dana od dana pravomoćnosti rješenja i dozvoli priključenja, uz uvjet da je plaćena naknada za priključenje i da je za izvođenje građevinskih radova, montažnih i drugih radova potrebno do tri dana.
                  Ako naknada za priključenje nije pravodobno plaćena i ako je za izvođenje radova na priključku potrebno više od tri dana, rok za priključak na komunalnu infrastrukturu produžuje se za vrijeme zakašnjenja plaćanja naknade za priključenje, odnosno za vrijeme koje je objektivno potrebno za izvođenje odgovarajućih radova na priključak.

V  NAKNADA ZA PRIKLJUČENJE

Članak 14.

               Naknada za priključenje na komunalnu infrastrukturu je prihod proračuna Grada Sinja, koju plaća vlasnik građevine koja se priključuje na komunalnu infrastrukturu u roku od osam dana od dana pravomoćnosti rješenja iz članka 5. ove Odluke.
              Naknada za priključenje iz stavka 1. ovog članka je namijenjena za financiranje građenja objekata i uređaja komunalne infrastrukture u skladu s Programom građenja objekata i uređaja komunalne infrastrukture.

Članak 15.

             Naknada    za    priključenje    građevine    komunalnu infrastrukturu iznosi:

1. Za stambene građevine, za svaku stambenu jedinicu 1.000,00 kuna

2. Za poslovne građevine, za svaku poslovnu jedinicu  3.000,00 kuna
             Stanovi u poslovnoj zgradi i poslovni prostor u stambenoj zgradi za utvrđivanje visine naknade za priključak smatrat će se po namjeni pretežne namjene zgrade.

           U slučajevima kada u pojedinoj građevini skup stambenih ili poslovnih jedinica predstavlja zasebnu cjelinu (građevina sa više pristupnih ulaza), pa se za svaki zasebni skup stambenih i poslovnih jedinica može izvesti posebno priključenje na uličnu mrežu javnog sustava komunalne infrastrukture, naknada za priključenje će se utvrditi prema broju stambenih ili poslovnih jedinica u toj zasebnoj cjelini građevine, za koju se vrši posebno priključenje.

Članak 16.

           Naknada za priključenje na objekte opskrbe plinom i toplinskom energijom regulirat će se kroz dopunu ove Odluke, ako nastane potreba da se to pitanje regulira.

VI   NAČIN PLAĆANJA NAKNADE ZA PRIKLJUČENJE

Članak 17.

               Naknada za priključenje plaća se općom uplatnicom, odnosno nalogom za prijenos sredstava s računa, prije početka radova na izvođenju priključka.
             Trgovačko društvo Vodovod i čistoća d.d. koje gospodari objektom komunalne infrastrukture dužno je od vlasnika građevine zatražiti predočenje dokaza o uplati naknade za priključenje.
           Zabranjeno je izvesti priključak na komunalnu infrastrukturu prije plaćanja naknade za priključak.

VII   KAZNENE ODREDBE

Članak 18.

               Za radnje suprotne ovoj Odluci kaznit će se za prekršaj:

· fizička osoba novčanom kaznom od 200,00-500,00 kn,

· pravna osoba novčanom kaznom od 1.000,00 - 2.000,00 kn.

· odgovorna osoba u pravnoj osobi novčanom kaznom od 200,00 do 500,00 kn.

VII ZAVRŠNE ODREDBE

Članak 19.


Ova Odluka stupa na snagu osmog dana od dana objave u «Službenom glasniku» Grada Sinja.

